— Вярнуўшыся працаваць у Мінск, я вельмі карпатліва рыхтаваўся да ўрокаў. На іх падрыхтоўку ішло шмат часу. Тады ў мяне ўжо была дастаткова добрая бібліятэка (купляў шмат кніг), таму, пакуль не пагляджу ва ўсіх выданнях, што сказана па патрэбнай тэме, адчуваю сябе дыскамфортна. Падрыхтоўка да ўрокаў у такім рэжыме цягнулася некалькі гадоў, што заклала аснову для ўсёй маёй далейшай работы.